सतगुरु कबीर जी के बारे में एफबी पर अपशब्द लिखे, मंदिर में सेवा की सजा
सतगुरुकबीर महाराज जी के बारे में सोशल मीडिया पर अपशब्द लिखने वाले को सतगुरु कबीर मुख्य मंदिर भार्गव नगर में चार सप्ताह सेवा करने की सजा दी गई है। जलालाबाद के फाजिल्का के सतनाम सिंह ने अपने फेसबुक पेज पर कबीर जी के बारे में अपशब्द टिप्पणी पोस्ट की थी। मंदिर संस्था की शिकायत कर पुलिस ने 14 घंटे में आरोपी को गिरफ्तार कर लिया था। महंत आचार्य जगदीश दास ने कहा कि सतगुरु कबीर जी ने अमन और शांति का संदेश दिया था। यहीं कारण है कि आरोपी के खिलाफ शांतमयी ढंग से कार्रवाई की मांग की। अगर सड़कों पर प्रदर्शन या जाम लगाया जाता तो नुकसान आम जनता का ही होता है। संस्था का उद्देश्य किसी को नुकसान पहुंचाना नहीं बल्कि आरोपी को सबक सिखाना है। आरोपी उसके परिवार वाले प्रत्येक चार रविवार फिरोजपुर से मंदिर में आकर लंगर सेवा, सफाई और जोड़ों की सेवा करेगा। ताकि भविष्य में किसी को ऐसा करने की हिम्मत हो।
वहीं सतनाम सिंह का कहना है कि गलती से पोस्ट अपलोड हो गया। उसे ये मैसेज किसी ने भेजा था जिसे बिना देखे पोस्ट कर दिया था। आचार्या ने बताया जिस नंबर से मैसेज आया है उसकी भी जांच की जा रही है। उसके खिलाफ सख्त कार्रवाई की मांग की जाएगी। यहां संत गुरिंदर जीत, धीरज भगत, सतीश भगत, राजेश भगत, कुलदीप भगत, जतिंदर केले, कमल भगत, रोमी सन्नी, अोम भगत, इंद्रजीत, बचन लाल, कुलदीप और दिशांत मौजूद रहे।
आरोपी सतनाम ने कहा, गलती से पोस्ट फेसबुक पर अपलोड हो गया था।
bho_Deva hin_Deva hin_Deva hin_Deva